KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. február 18 –i ülésére)


TÁRGY: 	A PETŐFI SÁNDOR MŰVELŐDÉSI KÖZPONT 2026. ÉVI – SZOLGÁLTATÁSI TERVE ÉS MUNKATERVE 

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79. § (1) bekezdése, valamint Kiskőrös Város Önkormányzata Képviselő-testületének a közművelődésről szóló 12/2021. (X. 21.) önkormányzati rendelete 4. § (1) bekezdése alapján Kiskőrös Város Önkormányzata a közművelődési szolgáltatások biztosítása tárgyában 2021. december 22. napján közművelődési megállapodást kötött a Kunság Média Nonprofit Kft.-vel.
A Kunság Média Nonprofit Kft. a Petőfi Sándor Művelődési Központ működtetésén keresztül biztosítja a vonatkozó jogszabályi rendelkezéseknek és a közművelődési megállapodásban foglaltaknak megfelelően a közművelődési feladatok ellátását.
A közművelődési megállapodás VII. fejezet 9. pontja alapján a Kunság Média Nonprofit Kft. minden év január 15. napjáig elkészíti a közművelődési feladatok ellátását részletező, az éves szolgáltatási tervet is tartalmazó szakmai munkatervét, amelyet Kiskőrös Város Önkormányzatának Képviselő-testülete március 1. napjáig megtárgyal és jóváhagy.
Az éves szolgáltatási tervet – a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. § (5) bekezdése alapján – a fenntartói jóváhagyást követő 15 napon belül a közművelődési intézményben, illetve a helyben szokásos módon közzé kell tenni.
A Kunság Média Nonprofit Kft. elkészítette a Petőfi Sándor Művelődési Központ 2026. évi szolgáltatási tervét is tartalmazó szakmai munkatervét, amelyben részletesen meghatározta, hogy az intézmény a közművelődési alapszolgáltatások keretében milyen szakmai feladatokat, milyen módon és milyen mértékben lát el.
A fentiek alapján javaslom, hogy a Képviselő-testület a Kunság Média Nonprofit Kft. 2026. évi közművelődési feladatellátását részletező, jelen határozat-tervezet mellékletét képező szakmai munkatervet hagyja jóvá.

Kiskőrös, 2026. február 16.
                                                                                                    		Domonyi László sk.
                                                                                                         	    polgármester


HATÁROZAT-TERVEZET

Kiskőrös Város Képviselő-testülete a Kunság Média Nonprofit Kft. közművelődési feladatok ellátását részletező, az éves szolgáltatási tervet is tartalmazó 2026. évi szakmai munkatervét a határozat melléklete szerint jóváhagyja.

Határidő : 	azonnal
Felelős : 	polgármester
